# 'n Lid van die Nasionale Uitvoerende Komitee van die ANC, Nomvula Mokonyane, sê die party is diep in die verleentheid omdat personeellede se salarisse nie betaal is nie. Van hulle het drie maande laas salarisse gekry en het gister voor die St George's Hotel in Irene, Pretoria betoog. Die NUK het 'n spesiale vergadering by die hotel gehou. 'n Verteenwoordiger van die ANC-personeel, Mandla Qwane, sê daar is nie aan een van hul eise voldoen nie:
Speel klankgreep: ENG ANC Mandla Qwane
Qwane sê die ANC-werknemers het by 'n vakbond aangesluit wat hulle sal verteenwoordig:
Speel klankgreep: ENG ANC staff join NEHAWU
# ActionSA sê 'n ontleding van hierdie jaar se plaaslike regeringsverkiesing toon die party het 64-duisend moontlike stemme verloor weens die weglating van sy naam op die stembrief vir proporsionele verteenwoordiging. Die party se aankondiging is in die staatskoerant gepubliseer om seker te maak die naam kom op die stembriewe. ActionSA het egter nie die afkorting van die naam voor die verkiesing aan die Onafhanklike Verkiesingskommissie verskaf nie, en daar was dus 'n oop spasie op die stembrief. Die party sê met tussenverkiesings en die moontlikheid van herverkiesings, was hierdie stap van die uiterste belang.